**Óravázlat**

**Műveltségi terület:** Magyar nyelv és irodalom

**Tantárgy:** Olvasás

**Osztály:** 3.

**Az óra témája:** Salamon Kitti Csinnadratta, Hajcihő és Csetepaté című mese feldolgozása, és Tóth Ágnes Tücsökzene című versének elemzése

**Fejlesztési feladat:** a lényeg felismerése, kiemelése, a képi gondolkodás, a belső képalkotás fejlesztése, a beszédkészség fejlesztése

**Az óra didaktikai feladatai**: Új ismeret feldolgozása, elemzés kérdések segítségével

**Tantárgyi kapcsolatok:** Rajz és vizuális kultúra

**Felhasznált forrás:** Szitakötő újság 40. szám 37. oldal „Salamon Kitti: Csinnadratta, Hajcihő és Csetepaté”, 48. oldal „Tóth Ágnes: Tücsökzene”, fogalmazás füzet, feladatlapok

**Készítette:** Leel-Őssy Beatrix Székesfehérvári Munkácsy Mihály Általános Iskola

|  |  |  |  |
| --- | --- | --- | --- |
| Időkeret | Az óra menete | Tanulói munkaformák | Eszközök |
| Szervezési feladat2’ | A Szitakötő folyóiratok kiosztása | tanítói feladat | Szitakötő újság |
| Ráhangolás1’ | Versmondás: Tamkó Sirató Károly: Törpetánc | frontális |  |
| Csoportalakítás1’ | 3 képet szétvágtam 7-7 darabra (furulya, cintányér, trombita), mindenki egy darabot kap.Keressétek meg egymást! ha megvan a 7 képrészlet, foglaljatok helyet! |  | Képek 7-7 darabra vágva |
| Célkitűzés1’ | A mai órán 3 csoportban fogtok dolgozni. A csoportokon belül önálló fogtok tevékenykedni.Az egyik csoport egy törpékről szóló mesét fog feldolgozni.A másik csoport egy tücsökről szóló verssel fog megismerkedni.A harmadik csoport pedig egy leíró fogalmazást fog elkészíteni. | frontális |  |
| Csoportok feladatainak kiosztása5’ | 1. **csoport:**

Szitakötő 37. oldalán Salamon Kitti: Csinnadratta, Hajcihő és Csetepaté című mese néma olvasása.A hozzá kapott szövegértő feladatlap kitöltése. | egyéni munka | Szitakötő magazin,feladatlapok, fogalmazás füzet |
|  | 1. **csoport:**

Szitakötő 48. oldalán Tóth Ágnes Tücsökzene című vers elolvasása. A hozzá kapott kérdősor kitöltése. | egyéni munka |  |
|  | 1. **csoport:**

Szitakötő 37. oldalán Salamon Kitti: Csinnadratta, Hajcihő és Csetepaté című mese néma olvasása. Leíró fogalmazás készítése egy tetszőleges törpéről. Címet is adj a leírásnak! | egyéni munka |  |
| Verselemző csoport feladatainak megbeszélése10’ | * Milyen hangulata van a versnek?
* Szómagyarázat: Mi az a „lajtorja”? (létra)

Szómagyarázat: „elapad”* Költői képek keresése a versben:
* *Megszemélyesítés:*

„égre szökik a fény-lajtorján”, „A Hold pedig ijedtemrelegurul az erkélyemre”, „itt hagy tücsköt-bogarat,keze fülére tapad, s mire felér, elapad”* Hangutánzó szavak keresése: „grí, rí”
* Költői túlzás: a tücsök nem kiabál, nem „fülrepesztve ciripel”
 | frontális,egyéni munka |  |
| Mese feladatainak megbeszélése:10’ | * Miről/kikről szól a mese?
* Mi keletkezett, amikor az összes törpe muzsikálni kezdett?
* Melyik három törpe szökött meg Hangországból?
* Mit jelent, hogy Neszelő nem érzett hozzá tehetséget?
* Miért tetszett a három törpének a Földkerekség?
* Keress a szövegben rokon értelmű szavakat a „zaj” szóra! (dörej, zörej, nesz..)
 | frontális,egyéni munka |  |
| Leíró fogalmazás felolvasása10’ |  | frontális,egyéni munka | fogalmazás füzet |
| Rajz készítése4’ | **Verselemzők – versillusztráció készítése****Fogalmazók/mese feldolgozók: Törpékről rajz készítése** |  | írólapok |
| Értékelés1’ | Az órai munka értékelése | frontális |  |